stanford-oval/wikipedia huggingface dataset:
Hede (täsmennyssivu)

Hede voi tarkoittaa ainakin seuraavia:
hede, kukkakasvien siitepölyä tuottava elin
Hédé, kylä Ranskassa
Hede, kylä Ruotsissa
Hédé-Bazouges, kunta Ille-et-Vilainen departementissa Ranskassa
Heden rautatieasema, liikennepaikkalyhenne Hde, lakkautettu rautatieliikennepaikka Ruotsissa.
Hede, sukunimenä:
Elis Hede (s. 2001), jääkiekkoilija
Niklas Hede (s. 1969), suomalais-saksalainen jääkiekkoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hede”, voi hakea sivunnimihaulla, laajalla sivunnimihaulla tai tekstihaulla.
Aivoproteesi

Aivoproteesi 2024
Aivoproteesi on rovaniemeläinen hardcore punk-yhtye. Yhtye vaikutti alun perin vuosina 1982–1985. Vuonna 2021 yhtye kasattiin uudelleen.
Aivoproteesi oli ensimmäinen rovaniemeläinen hardcore punk-musiikkia esittävä yhtye. Yhtyeen sanoituksissa on alusta asti ollut kantaaottavia teemoja, liittyen ympäröivään yhteiskuntaan ja maailman politiikkaan, sisältäen lappilaista näkökulmaa.
Historia 1982-1985

Aivoproteesin perustivat kitaristi Jari Mikkola ja laulaja Pekka Pernu kesällä 1982. Ensimmäisessä kokoonpanossa 1982–1983 soittivat Jari Mikkola (kitara), Pekka Pernu (laulu), Jussi Pernu (basso) sekä Vesa Prykäri (rummut). Tämä kokoonpano soitti yhtyeen ensimmäisen keikan huhtikuussa 1983 Ounasvaaran yläasteen ruokalassa, läheisen kehitysvammalaitoksen asukkaille järjestetyssä diskossa. Kesällä 1983 rumpaliksi vaihtui Yrjö "Yki" Zimmermann. Tämä kokoonpano aloitti keikkailun ympäri Suomen, välillä Helsinki-Rovaniemi. Aivoproteesi soitti muun muassa toista kertaa järjestetyillä Puntala-rock festivaaleilla 7. elokuuta 1983. Aivoproteesi oli myös ensimmäinen hardcore punk-yhtye joka esiintyi Helsingin Vanhalla YO-talolla, 4. elokuuta 1984.
Aivoproteesi oli mukana Barabbas Records-yhtiön julkaisemalla "Yalta hi-life"-kokoelma albumilla vuonna 1984. Muut yhtyeet levyllä olivat Terveet Kädet, Kaaos, Varaus, Äpärät ja Kansanturvamusiikkikomissio. Kokoelmaa pidetään yhtenä tärkeimmistä tuon ajan suomalaisista hardcore-punkin kokoelmalevyistä. Lisäksi yhtye oli mukana lukuisilla kokoelmakaseteilla ja bootleg-levyillä ympäri maailmaa. Yhtye suunnitteli oman albumin julkaisemista, mutta rumpali Yki Zimmermann ilmoitti eroavansa yhtyeestä keväällä 1985, eikä tilalle löydetty uutta rumpalia. Yhtyeen jäsenet hajaantuivat ympäri Suomen, ja sen toiminta hiipui vuoden 1985 aikana.
Aivoproteesin jälkeen sen soittajat ovat vaikuttaneet eri yhtyeissä ja kokoonpanoissa, sekä soolo artisteina. Levyttäneitä yhtyeitä ovat olleet mm. Greenhouse AC, Desert Planet, Offside Reidars ja Mieskuoro Huutajat.
Basisti Jussi Pernu (oikealta koko nimeltään Jari Juhani Pernu) menehtyi 2009.
2020-luku

Suomalaisen 1980-luvun hardcore punkin julkaisemiseen erikoistunut Finnish Hardcore levy-yhtiö julkaisi vuonna 2020 Aivoproteesin vanhoista äänityksistä 7-tuumaisen vinyylilevyn nimeltä "Karsinaan-EP". EP:n ilmestymisen jälkeen yhtyettä pyydettiin keikoille, jolloin alkuperäinen kitaristi ja yhtyeen perustajajäsen Jari Mikkola kasasi yhtyeen uudelleen.
Uudessa kokoonpanossa soittivat aluksi Mikkolan lisäksi Jussi Kyrö (laulu), Juha Tuiskuvaara (basso) ja Jari Körkkö (rummut). Juha Tuiskuvaaran tilalle basistiksi vaihtui loppuvuodesta 2024 Marjut Passi. Kokoonpanon soittajien taustalta löytyy useita lappilaisia punk-yhtyeitä, kuten Offside Reidars, Yhteiskunnnan Ystävät?, Polttoitsemurha, Los Mogulos ja Sukupuolet.
Uusi Aivoproteesi on keikkaillut joulukuusta 2021 alkaen. Syksyllä 2023 yhtye vieraili ensimmäisen kerran Ruotsissa, yhdessä Vivisektio-yhtyeen kanssa. Kesällä 2024 yhtye esiintyi Puntala Rock-festivaaleilla, ja teki syyskuussa lyhyen kiertueen Keski-Euroopassa, esiintyen Saksassa ja Puolassa.
Jo EP:n ilmestymisen aikoihin Aivoproteesin alkuperäiset jäsenet olivat kasaamassa yhtyeen omiin äänitearkistoihin perustuvaa ensimmäistä albumia. Ensimmäinen albumi "Pommisuoja-LP" ilmestyi kesällä 2022, ja sen julkaisivat Roku Records (Suomi), Höhnie Records (Saksa) sekä Vox Populi (Japani). Levystä ilmestyi myös CD-versio Japanissa. LP:n ilmestymisen aikaan Aivoproteesi julkaisi myös dokumentaarisen lyhyt elokuvan Aivoproteesi "1982-1985: a short documentary", joka perustuu yhtyeen itse kuvaamiin kaitafilmimateriaaleihin.
Kesällä 2024 ilmestyi omakustanteena ”Tekoälyn orjat” - kasetti, jolla on 16 kappaletta; uusia äänityksiä vanhoista kappaleista, aikaisemmin julkaisematonta vanhaa materiaalia, sekä kokonaan uusia kappaleita.
Jäsenet > 1982-1983

Jari Mikkola - kitara
Pekka Pernu - Laulu
Jussi Pernu - basso
Vesa Prykäri - rummut
Jäsenet > 1983-1985

Jari Mikkola - kitara
Pekka Pernu - rummut
Jussi Pernu - basso
Yrjö "Yki" Zimmermann - rummut
Jäsenet > 2021-2024

Jari Mikkola - kitara
Jussi Kyrö - laulu
Juha Tuiskuvaara - basso
Jari Körkkö - rummut
Jäsenet > 2024 -

Jari Mikkola - kitara
Jussi Kyrö - laulu
Marjut Passi - basso
Jari Körkkö - rummut
Diskografia > Albumit

"Pommisuoja-LP" (2022, Roku Records, Höhnie Records, Vox Populi)
”Tekoälyn orjat” (2024, omakustanne, kasetti)
Diskografia > EP:t

"Karsinaan-EP" (2020, Finnish Hardcore,)
Diskografia > Kokoelmilla

"Yalta hi-life" (1984, Barabbas Records)
"Miksei ydinsota jo tule? - kolmoislive-lp" (1985, omakustanne, kasetti)
"Aivokuolema 1" (1984, Aivotuotanto, kasetti)
"Delirium Tremens 1" (1985, Delirium Tremens, kasetti)
"Lärmattacke 3" (1985, Art Attack Prod.)
"Maailman Tuho" (1985, Ripuli Records)
"Kalma Records" (1985, Kalma Records)
"Barabbas Records Compilation" (1986, Bad Compilation Tapes)
"Anna pari markkaa?" (1987, Vermin Tapes)
"Brutal Thrashin' Hardcore" (1989, R-R-R-Records)
"Killed By Finnish Hardcore" (2003, Redrum Records)
"Punk Ja Yäk! - Suomipunk 1977-1987" (2009, Stupido Records)
Aivoproteesin ensimmäinen kokoonpano 1983. Vas-oik: Jari Mikkola, Vesa Prykäri, Jussi Pernu, Pekka Pernu
Aivoproteesi 1984. Vas-oik: Jari Mikkola, Yki Zimmermann, Jussi Pernu, Pekka Pernu
Aivoproteesi keikalla Vastavirta-klubilla Tampereella huhtikuussa 2023
Pommisuoja-LP:n kansi
Vesiskootteri

Vesiskootteri.
Vesiskootteri on sisämoottorilla varustettu veneenomainen vesikulkuneuvo, jossa kuljettaja istuu hajareisin. Rakenteeltaan ja ergonomialtaan vesiskootteri muistuttaa moottorikelkkaa.
Vesiskootteri eli ”vesijetti” viittaa periaatteelliseen eroon ”normaaliin” moottoriveneeseen verrattuna; vesijetissä on vesisuihkuvetolaite, josta käytetään yleisesti nimitystä jettivetolaite. Sen työntövoima perustuu tunneloituun potkuriin, joka on suihkuputkessa veneen rungon sisällä. Tämä mahdollistaa erittäin pienen syväyksen ja siten ajamisen matalassa vedessä, koska veneen pohjasta ei työnny alaspäin mitään. Ohjaus tapahtuu suihkusuutinta kääntämällä, jolloin vetolaitteen vesisuihkun suunta muuttuu ja ohjaa venettä.
Vesiskootterin voimanlähteenä käytettiin alun perin kaksitahtimoottoria, mutta nykyisin nelitahtimoottori on yleisempi. Vesiskoottereita valmistavat esimerkiksi Kawasaki-, Sea-Doo-, Polaris- ja Yamaha-yhtiöt. Viime vuosina useat kiinalaiset valmistajat ovat aloittaneet vesiskoottereiden valmistuksen.
Vesiskoottereita on sekä seisaaltaan ajettavia malleja että istuttavia. Istuttaviin mahtuu 1–3 ihmistä.
Yleistyessään vesiskootterit ovat jakaneet mielipiteitä käyttäjäkuntansa ulkopuolella puolesta ja vastaan. Harrasteajoneuvoa on arvosteltu melusaasteen aiheuttajana, ja joissakin maissa niiden käyttöä on rajoitettu. Uudempien vesiskootterien nelitahtimoottorit ovat kuitenkin jopa 70 prosenttia hiljaisempia kuin vielä muutama vuosi sittenmilloin?, ja vähäkulutuksisina ja -päästöisinä ne ovat yksi ympäristöystävällisimmistä moottoriajoneuvoista vesillä. Viime vuosina on tullut myyntiin myös jopa 50 prosenttia kevyempiä vesiskootterimalleja, jotka siten mahdollistavat entistäkin ympäristöystävällisemmän mutta nopean liikkumistavan vesillä.
Aiheesta muualla

Wikimedia Commonsissa on kuvia tai muita tiedostoja aiheesta .
Harrastajien keskustelupalstoja
Suomen JetSport Liiton virallinen sivusto
Jetski Forum -keskustelupalsta (Arkistoitu – Internet Archive) (englanniksi)
PWC Forum, vesiskootteriaiheinen keskustelupalsta (Arkistoitu – Internet Archive) (englanniksi)
Kanadalainen keskustelupalsta (Arkistoitu – Internet Archive) (englanniksi)
Kritiikkiä
Vesiskootterit omille alueilleen (Arkistoitu – Internet Archive). Suomen luonnonsuojeluliitto 4.8.2003.
Vesiskootterit voi kieltää (Arkistoitu – Internet Archive). Suomen luonnonsuojeluliitto 14.7.2005.
Vartiainen, Saara: Vesiskootterit halutaan vaientaa. Taloussanomat 17.7.2007.
TOTEM (koelaitteisto)

| --- | --- |
   LHC PS SPS p Pb CMS LHCb ALICE ATLAS   Large Hadron Colliderin kiihdyttimet
Koeasemat
ATLAS: A Toroidal LHC ApparatuS
CMS: Compact Muon Solenoid
LHCb: LHC-beauty
ALICE: A Large Ion Collider Experiment
TOTEM: Total Cross Section, Elastic Scattering and Diffraction Dissociation
LHCf: LHC-forward
Kiihdyttimet
p ja Pb: Lineaarikiihdyttimet protoneille  ja lyijylle
(ei kuvassa): Proton Synchrotron Booster
PS: Proton Synchrotron
SPS: Super Proton Synchrotron
TOTEM on yksi LHC:n kuudesta koeasemasta. Se sijaitsee LHC:n IP5-mittauspisteessä lähellä CMS-mittausasemaa, jonka kanssa TOTEM tekee osittain yhteistyötä. TOTEM-projektiin osallistuu 50 tutkijaa 10 eri instituutista 8 eri maasta. Koelaitteistoa käytetään protoni-protoni -törmäytyksien tutkimiseen ja sen tarkoituksena on selvittää protonin rakennetta. LHC:n muut projektit käyttävät TOTEM:illa tehtyjä mittauksia kalibroidakseen kirkkausmonitorejaan.
Rakenne

TOTEM-koelaitteisto on 440 m pitkä, 5 m korkea ja 5 m leveä ja sen massa on 20 tonnia.
Rakenne > Ilmaisimet

Koelaitteiston ilmaisimet sijaitsevat lähellä hiukkastunnelia. Siihen kuuluu kolme Roman Pot (RP) -etuilmaisinta ja T1- sekä T2-teleskoopit.
Roman Pot -ilmaisin on saanut nimensä siitä, että laitetta käyttivät ensimmäistä kertaa roomalaiset italialaisfyysikot. Roman Potit havaitsevat hiukkasia, joiden siroamiskulma on pieni. LHC:ssä ne on sijoitettu suoraan hiukkasputkeen 147 m ja 220 m etäisyydellä hiukkasten törmäyspisteestä. Ne kykenevät havaitsemaan jäljittämään protonien liikeradan. Roman Pot -ilmaisimet koostuvat kahdesta yksiköstä, jotka on sijoitettu 4 metrin välimatkan päähän toisistaan. Yksittäinen yksikkö koostuu vaaka- ja pystysuuntaisesta potista.
T1- ja T2-teleskoopit sijaitsevat CMS:n luolassa 10,5 m ja 13,5 m päässä hiukkasten törmäyspisteestä. Ne havaitsevat protoni-protoni -törmäyksessä syntyneiden varattujen hiukkasten radat. T1-ilmaisimet koostuvat viidestä hiukkassuihkun radan suhteen pystysuuntaisesta tasomaisesta etuilmaisimesta. Sen sijaan T2-ilmaisin koostuu 20 puoliympyrämäisestä limittäisestä tasosta muodostaen 10 kokonaista ilmaisintasoa.
SBS Eno

SBS Eno on enolainen salibandyyn erikoistunut urheiluseura. SBS Eno on Enon Kisa-Poikien itsenäisesti toimiva alaseura.
2019 SBS-ENO palaa vuosien tauon jälkeen kaukaloon uudistuneella joukkueella. Siirsimme sarjatoiminnan FB Factor ry alaisuuteen, Factor tarjoaa meille parhaat olosuhteet lähteä kehittämään toimintaa vanhoja perinteitä kunnioittaen. Joukkueen nimi SFE (Salibandy Factor Eno) kertoo alkaneesta yhteistyöstä.
Historia

SBS Enon juuret ovat Enon Kisa-Poikien vuonna 1992 aloittamassa ja Uimaharjun Taimen vuonna 1995 aloittamassa salibandytoiminnassa. SBS Eno perustettiin vuonna 1998 yhdistämällä kyseisten seurojen salibandytoiminnat itsenäisesti toimivaksi Enon Kisa-Poikien alaseuraksi. Heti kaudella 1998–1999 SBS Enon B-81-juniorit voittivat ikäluokkansa Suomen mestaruuden.
SBS Enon edustusjoukkue nousi kaudella 1999–2000 Salibandyn miesten I-divisioonaan. Kaudella 2000–2001 joukkue sijoittui neljänneksi ja kaudella 2001–2002 itälohkon kolmanneksi. SBS Enon parhaiden pelaajien siirtyessä liigajoukkueisiin seura tippui II-divisioonaan kaudella 2002–2003.
Kaudella 2010–2011 SBS Enon edustusjoukkue luopui III-divisioonan sarjapaikastaan pelaajapulan ja taustavoimien hiipumisen vuoksi. Seuralla ei ole muita joukkueita, joten seuran toiminta on toistaiseksi päättynyt.
Kaudelle 2011-2012 SBS-Eno Lähtee uusien taustavoimien takaamana jatkamaan Enon salibandy kulttuuria. Joukkue koostuu täysin samasta rungosta joka aiemmin luopui 3 Divisioona paikasta, Tavoitteena on tulevina vuosina nousu takaisin 2-Divisioonaan. Tällä hetkellä Joukkue pelaa 4-Divisioonaa. Nousu 4-divisioonaan kaudelle 2012-2013.
Seuran kasvatit

Parhaimmillaan SBS Enon entisiä pelaajia on pelannut SM-liigassa yhtä aikaa yhdeksän: Tatu ja Petri Väänänen, Jussi ja Antti Tahvanainen, Matti Turunen Jari Aromaa, Timo Tahvanainen, Jarkko Purmonen ja Henri Lomu. Menestynein on MM-kultaakin voittanut Tatu Väänänen. Yläsarjoissa on pelannut ja valmentanut muitakin SBS Enon kasvatteja.
Pelaajat kaudella 2011-2012
Hyökkääjät
Antti Räty, Joona Korhonen, Pasi Penttinen, Tuomo Marjola, Tatu Romppanen, Mikko Nevalainen, Roman Danilov, Lassi Tahvanainen
Keskushyökkääjät Lauri Aho , Petri Vanninen, Pekka Penttinen ( A )
Puolustajat
Hemmi Ryhänen, Miikka Kuivalainen, Riku Vuori, Tuomas Väänänen ( C ), Jere Räty, Pekka Ignatius
Maalivahti
Henri Vänskä ( MV )
Valmennus
Tommi Nevalainen
Joukkueen Johto
Hemmi Ryhänen,
Riku Vuori,
(Karri Vaakanainen)
Aiheesta muualla

SBS Enon kotisivut (Arkistoitu – Internet Archive)
Kuka ampui johtajan?

Kuka ampui johtajan? (Who Shot Mr. Burns?) on Simpsonit-animaatiosarjan kaksiosainen jakso, rikosmysteeri, jossa salaperäinen henkilö ampuu johtaja Burnsia. Sen ensimmäinen osa esitettiin Yhdysvalloissa 6. tuotantokauden viimeisenä jaksona 21. toukokuuta 1995, ja katsojat jäivät kesän ajaksi pohtimaan murhamysteeriä. Toinen osa esitettiin 7. tuotantokauden ensimmäisenä jaksona 17. syyskuuta 1995. Idea oli avoimesti parodia televisiosarjasta Dallas, jonka päähenkilö J. R. Ewingin ampujaa katsojat olivat joutuneet arvuuttelemaan kesällä 1980 tuotantoyhtiön levittäessä mainoslausetta "Who shot J.R.?" (suom. 'Kuka ampui J.R.:n?').
Tarinan käsikirjoittivat Bill Oakley ja Josh Weinstein. Sen ohjasi David Mirkin, joka oli samalla myös sarjan vastaava tuottaja ja siten käsikirjoitustiimin johtaja. Se oli Simpsonien ensimmäinen ja pitkään ainoa kaksiosainen tarina. Jakson ”Kuka ampui johtajan, osa 2” ensiesitys sai Foxin laskelmien mukaan noin 46 miljoonaa katsojaa, ja oli siten Simpsonit-jaksoista katsotuin.
Suomessa jaksot näytettiin keväällä 1996 runsaan viikon sisällä: ensimmäinen osa sai esitettiin 23. maaliskuuta 1996, toinen osa 30. maaliskuuta 1996.
Arvoitus (Osa 1)

| --- | --- |
Kuka ampui johtajan? (osa 1/2)
Who Shot Mr. Burns? Part I


Jakso n:o: 128
Tuotantokoodi: 2F16
Käsikirjoittaja(t): Bill Oakley &   Josh Weinstein
Ohjaaja: David Mirkin
Ensiesitys Yhdysvalloissa: 21. toukokuuta 1995
Ensiesitys Suomessa: 23. maaliskuuta 1996
Liitutauluteksti: "Tämä ei ole johtolanka, vai onko?"
Sohvakohtaus: Perhe juoksee olohuoneessa loputtomasti toistuvan taustan ohi virnuillen kuin hahmot vanhoissa Hanna-Barbera-animaatioissa.
Vierailevat tähdet: Tito Puente itsenään
Luettelo televisiosarjan Simpsonit jaksoista
Epäillyt

Rehtori Seymour Skinner. Motiivi: Burns kaappasi melkein koulun nimissä olevan arvokkaan öljylähteen tämän nenän edestä.
Talonmies Willie. Motiivi: Burnsin öljylähdekaappaus maksoi Willielle hänen työnsä ja toteutumassa olleet unelmansa kristallisesta ämpäristä ja uudesta peitosta. Hän vannoi julkisesti kostavansa Burnsille.
Tito Puente. Motiivi: öljylähdekaappauksen jälkeen hän ei saanutkaan työtä Springfieldin ala-asteelta.
Moe Szyslak. Motiivi: hänen baarinsa vieressä sijaitseva öljynporaustorni aiheutti hänen kapakansa sulkeutumisen.
Barney Gumble. Motiivi: baarin sulkeutumisen jälkeen hänelle ei jäänyt paikkaa, missä juoda. Hänen ainoa elantonsa, eli pikkurahojen imeminen kapakan rakkaustestikoneesta, katosi baarin mukana.
Waylon Smithers. Motiivi: Burns erotti hänet ainoasta työstään, josta hän piti ja jossa hän oli hyvä. Burnsin kasvava ilkeyskin aiheutti Smithersissä raivoa Montya kohtaan.
Homer Simpson. Motiivi: Burns ei muistanut hänen nimeään, mikä ärsytti häntä yllättävän paljon. Oli hyökännyt tästä syystä Burnsin kimppuun aiemmin. Myös Moen baarin sulkeminen voisi olla osamotiivi.
Abe Simpson. Motiivi: öljynporaus aiheutti hänen vanhainkotinsa sortumisen.
Bart Simpson. Motiivi: Burns vammautti hänen koiransa Pukin pikku apurin. Lisäksi Burnsin öljysuihku tuhosi Bartin puumajan. Bart yritti hyökätä Burnsin kimppuun hieman ennen ampumista.
Lisa Simpson. Motiivi: hänen toiveensa saada Tito Puente koulun jazzopettajaksi murskaantuivat koulun vaurauden haihtuessa.
Kaikki muut Springfieldin asukkaat. Motiivi: Kaikki vihasivat Burnsia hänen pimennettyään auringon kaupungista.
Ratkaisu (osa 2)

| --- | --- |
Kuka ampui johtajan? (osa 2/2)
Who Shot Mr. Burns? Part II


Jakso n:o: 129
Tuotantokoodi: 2F20
Käsikirjoittaja(t): Bill Oakley &   Josh Weinstein
Ohjaaja: David Mirkin
Ensiesitys Yhdysvalloissa: 17. syyskuuta 1995
Ensiesitys Suomessa: 30. maaliskuuta 1996
Liitutauluteksti: "En valita ratkaisusta kun kuulen siitä."
Sohvakohtaus: Sohva siirtyy sivuun, ja perhe joutuu poliisin pidätysvalokuvaan.
Vierailevat tähdet: Tito Puente itsenään
Luettelo televisiosarjan Simpsonit jaksoista
Vaihtoehtoiset loppuratkaisut

Jaksoon väitetään suunnitellun useita loppuja, jottei tieto varsinaisesta loppuratkaisusta vuotaisi julkisuuteen esimerkiksi animaattoreilta ja käsikirjoittajilta. Suurin osa kohtauksista ei sisältänyt muuta materiaalia kuin useita eri hahmoja ampumassa Burnsia: esimerkiksi Barney, Apu, Moe ja jopa Pukin pikku apuri esitettiin ampujina. Oli myös täysipitkä ja suunniteltu loppuratkaisu, jossa syyllinen olikin Smithers. Materiaali esitettiin jaksossa Menneitä muistellen (The Simpsons 138th Episode Spectacular).
Kuka ampui johtajan?

Johtolankoja annettiin jo ensimmäisessä jaksossa muutama nokkelimmille katsojille. Tärkeimpänä pidettiin, toisessakin jaksossa mainittua, kuolinasentoa. Burns kaatui aurinkokellon päälle niin, että hänen kätensä osoittivat etelään ja länteen (katso kuva), eli kirjaimiin W ja S (west ja south)(tämä asento näytti myös kello kolmea eli aikaa, jolloin Burnsiä ammuttiin). Näiden arveltiin vihjaavan hyökkääjän nimikirjaimiin. Kirjaimet voitiin myös kääntää nurin päin, jolloin nimikirjaimet olisivatkin M ja S. Niinpä ne voisivat viitata useisiin hahmoihin. Pääepäillyksi nousi välittömästi Waylon Smithers. Tosin kun Homer lähetti Burnsille perhekuvansa sisältävän konvehtirasian, Pukin pikku apurin kuvan nähdessään johtaja kommentoi: "Oh there's that Simpson mutt." (Siinähän on se Simpsonin rakki). Isoisän ase oli merkiltään Smith & Wesson. Kun Burns jutteli Skinnerille tämän toimistossa, seinällä oli diplomi, jossa luki: "W. Seymour Skinner". Nurin päin käännettynä, kuten Lisa osoittaa toisen osan lopussa, kirjaimista tulisivat MS, viitaten vahvimmin Maggie Simpsoniin ja Marge Simpsoniin. Myös Sideshow Mel ja Moe Szyslak olivat mukana jaksossa epäiltyinä.
Kuitenkin epäillyistä oli loogisesti karsittavissa muutama. Skinneriä ei uskottu hyökkääjäksi, sillä hänen aseessaan oli äänenvaimennin, mutta Burnsiin osunut laukaus oli suhteellisen äänekäs. Moe oli aseistautunut haulikolla, joka olisi luultavasti vahingoittanut Burnsia vakavammin kuin häneen osunut yksittäinen laukaus. Kohtauksessa, jossa kaikki kaupungintalolla olleet kaupunkilaiset uhkailivat Burnsia, Sideshow Mel oli aseistautunut puukolla. Jimbo Jonesilla ja Margella oli toimiva alibi, sillä he olivat molemmat kaupungintalon edessä, kun Burns hoiperteli talon takaa heidän ohitseen kaatuen aurinkokellon päälle.
Maggien syyllisyyteen viitattiin pari kertaa. "Te kaikki puhutte suurisanaisesti, mutta kenellä täällä on kanttia minun todelliseen pysäyttämiseeni?" Burns sanoo kokoukseen ilmaannuttuaan. Kamera pyörii koko ihmisjoukon ympärillä, ja kaikki näyttävät epävarmoilta ja katsovat toisiaan toivoen, että joku muu pysäyttäisi johtajan. Kaikki paitsi yksi: Maggie Simpson, joka pitää katseensa kiinni Burnsissa koko ajan. Toisessa osassa Lisa mainitsee kaikkien perheenjäsenten läsnä ollessa: "En usko että kukaan tässä perheessä kykenisi murhayritykseen." Nukkuva Maggie herää heti tämän kuultuaan, ikään kuin jokin olisi kiinnittänyt hänen huomionsa.
Lisäksi Burns tokaisee ennen ampumavälikohtausta hyökkääjälle: "Kas, sinähän se siinä." Ilmeisesti Burns siis tunsi hahmon, joka hetken päästä ampui häntä. Tämä voi poistaa epäiltyjen listalta muutaman, joita Burns ei tuntenut, kuten Moen, Barneyn jne. Myös Homer voitiin poistaa  epäilyistä, koska Burns ei koskaan muista häntä. Burns ei myöskään tuona hetkenä tuntenut rauhallisen äänensävynsä perusteella itseään uhatuksi eikä tuntenut hyökkääjäänsä vaaralliseksi. Burns ei myöskään koskaan muistanut Homerin nimeä, joten tämän nähdessään hän olisi kysynyt ilmeisemmin: "Kukas sinä olet?"
Kulttuurilliset viittaukset

Pääjuoni ja jakson nimi viittaavat televisiosarjaan Dallas (katso johdanto).
Clancy Wiggumin uni on suora viittaus televisiosarjan Twin Peaks vastaavaan kohtaukseen.
Pakokohtaus kyljelleen kaatuneesta vanginkuljetusautosta on viittaus elokuvaan Takaa-ajettu.
Talonmies Willien kuulustelukohtaus viittaa Sharon Stonen eroottiseen kohtaukseen elokuvassa Basic Instinct.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Who Shot Mr. Burns?
Simpsonit
| --- | --- |
Sekalaista:   alkutekstijakso  D’oh!  Duff Beer  Kauhujen talo  lyhytfilmit  Springfield  Springfieldin ala-aste  Springfieldin ydinvoimala  742 Evergreen Terrace 
Luettelot:   luettelo jaksoista  luettelo hahmoista  luettelo palkinnoista  luettelo DVD-julkaisuista  luettelo videopeleistä  luettelo vierailleista tähdistä 
Tuotantokaudet:   1.  2.  3.  4.  5.  6.  7.  8.  9.  10.  11.  12.  13.  14.  15.  16.  17.  18.  19.  20.  21.  22.  23.  24.  25.  26.  27.  28.  29.  30.  31.  32.  33.  34.  35.  36. 
Elokuvat ja erikoisjaksot:   The Simpsons Movie  The Longest Daycare  Playdate with Destiny  Kuka ampui johtajan? 
Videopelit:   Bart vs. the Space Mutants  Bart vs. the World  Bart's Nightmare  Virtual Bart  Bart and the Beanstalk  Wrestling  Road Rage  Skateboarding  Hit & Run  The Simpsons Game  Tapped Out 
Käännös suomeksi